CELEX: 62011CN0576
Language: et
Date: 2011-11-18 00:00:00
Title: Kohtuasi C-576/11: 18. novembril 2011 esitatud hagi — Euroopa Komisjon versus Luksemburgi Suurhertsogiriik

11.2.2012   
            
            
               ET
            
            
               Euroopa Liidu Teataja
            
            
               C 39/9
            
         18. novembril 2011 esitatud hagi — Euroopa Komisjon versus Luksemburgi Suurhertsogiriik
   (Kohtuasi C-576/11)
   2012/C 39/16
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: O. Beynet ja B. Simon)
   
      Kostja: Luksemburgi Suurhertsogiriik
   
      Hageja nõuded
   
   
               —
            
            
               Tuvastada, et kuna Luksemburgi Suurhertsogiriik ei ole võtnud kõiki meetmeid selleks, et täita Euroopa Kohtu 23. novembri 2006. aasta otsust kohtuasjas C-452/05, on ta rikkunud Euroopa Liidu toimimise lepingu artikli 260 lõikest 1 tulenevaid kohustusi;
            
         
               —
            
            
               kohustada Luksemburgi Suurhertsogiriiki tasuma komisjonile karistusmakse summas 11 340 eurot iga 23. novembril 2006 kohtuasjas C-452/05 tehtud otsuse täitmisega hilinetud päeva eest alates käesolevas kohtuasjas kohtuotsuse tegemisest kuni kohtuasjas C-452/05 tehtud otsuse täitmiseni;
            
         
               —
            
            
               kohustada Luksemburgi Suurhertsogiriiki tasuma komisjonile põhisumma 1 248 eurot iga päeva eest alates kohtuasjas C-452/05 otsuse kuulutamisest 23. novembril 2006 kuni käesolevas kohtuasjas kohtuotsuse kuulutamiseni või kuni päevani, mil täidetakse kohtuasjas C-452/05 tehtud otsus, kui selle täitmine leiab aset varem;
            
         
               —
            
            
               mõista kohtukulud välja Luksemburgi Suurhertsogiriigilt.
            
         
      Väited ja peamised argumendid
   
   Hagi põhjendamiseks väidab komisjon, et nagu ilmnes Luksemburgi ametivõimude edastatud teabe läbivaatamise tulemusel, ei ole Luksemburg Euroopa Kohtu otsust senini täielikult täitnud, vaatamata sellele, et otsuse kuulutamisest on möödunud peaaegu viis aastat. Luksemburg ei ole järginud artikli 5 lõiget 4 ega ka artikli 5 lõiget 2. Nimelt kuus reoveepuhastit, mis teenindavad enam kui 10 000 elanikuga asulaid Luksemburgis, ei vasta jätkuvalt direktiivis 91/271/EMÜ (1) ette nähtud nõuetele.
   
      (1)  Nõukogu 21. mai 1991. aasta direktiiv 91/271/EMÜ asulareovee puhastamise kohta (EÜT L 135, lk 40; ELT eriväljaanne 15/02, lk 26).